钦定古今图书集成/历象汇编/岁功典/第046卷 > 大圣乐 康与之
## 钦定古今图书集成/历象汇编/岁功典/第046卷 > 大圣乐 康与之

千朵奇峰，半轩微雨，晓来初过。渐燕子引教雏飞。菡
萏暗薰芳草，池面凉多。浅斟琼卮浮绿蚁，展湘簟、双
纹生细波。轻纨举，动团圆素月，仙桂婆娑。　临风对
月恣乐，便好把千金邀艳娥。幸太平无事，击壤鼓腹，
携酒高歌。富贵安居，功名天赋，争奈皆由时命何。休
眉锁，问朱颜去了，还更来么。